CELEX: 62017TN0466
Language: sl
Date: 2017-07-27 00:00:00
Title: Zadeva T-466/17: Tožba, vložena 27. julija 2017 – Printeos in drugi/Komisija

25.9.2017   
            
            
               SL
            
            
               Uradni list Evropske unije
            
            
               C 318/16
            
         Tožba, vložena 27. julija 2017 – Printeos in drugi/Komisija
   (Zadeva T-466/17)
   (2017/C 318/22)
   Jezik postopka: španščina
   
      Stranke
   
   
      Tožeče stranke: Printeos, SA (Alcalá de Henares, Španija), Printeos Cartera Industrial, SL (Alcalá de Henares), Tompla Scandinavia AB (Stockholm, Švedska), Tompla France (Fleury Mérogis, Francija) in Tompla Druckerzeugnisse Vertriebs GmbH (Leonberg, Nemčija) (zastopnika: H. Brokelmann, in P. Martínez-Lage Sobredo, odvetnika)
   
      Tožena stranka: Evropska komisija
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               razglasi ničnost Sklepa Komisije C (2017) 4112 final z dne 16. junija 2017, s katerim je bil spremenjen Sklep Komisije C(2014) 9295 final z dne 10. decembra 2014 v zvezi s postopkom na podlagi člena 101 PDEU in člena 53 Sporazuma EGS (zadeva AT.39780 – Pisemske ovojnice);
            
         
               —
            
            
               podredno, v okviru svoje neomejene pristojnosti zniža globo, naloženo s členom 1 izpodbijanega sklepa, in sicer z (i) znižanjem osnovnega zneska globe za 95,3671 % v skladu s točko 37 Smernic o načinu določanja glob in (ii) z dodatnim znižanjem zneska globe za vsaj 33 % po znižanjih na podlagi prizanesljivosti in poravnave;
            
         
               —
            
            
               Komisiji naloži plačilo stroškov tega postopka.
            
         
      Tožbeni razlogi in bistvene trditve
   
   Splošno sodišče je s sodbo z dne 13. decembra 2016 (zadeva T-95/15, Printeos/Komisija) razglasilo ničnost člena 2(1)(e) Sklepa Komisije C(2014) 9295 final z dne 10. decembra 2014 o postopku na podlagi člena [101 PDEU] in člena 53 Sporazuma EGP (AT.39780 – Pisemske ovojnice), s katerim je bila tožečim strankam naložena sankcija v višini 4 729 000 EUR.
   V izpodbijanem sklepu so navedene dodatne informacije o metodologiji, ki je bila uporabljena, in dejstva, ki ji je Komisija upoštevala pri prilagoditvah in spremembah osnovnih zneskov glob iz sklepa iz leta 2014 in pri naložitvi globe v istem znesku, kot je bila naložena s sklepom iz leta 2014.
   Tožeče stranke v utemeljitev tožbe navajajo tri razloge.
   
               1.
            
            
               Prvi tožbeni razlog temelji na kršitvi načel pravne varnosti, zaupanja v pravo in ne bis in idem.
               
                           —
                        
                        
                           Tožeče stranke v zvezi s tem zatrjujejo, da izpodbijani sklep spreminja sklep iz leta 2014, čeprav je ta pravnomočen, razen njegovega člena 2(1)(e), ki ga je Splošno sodišče razglasilo za ničnega, in nalaga isto globo, ki je bila naložena s sklepom iz leta 2014 in ki jo je Splošno sodišče razglasilo za nično.
                        
                     
         
               2.
            
            
               Drugi tožbeni razlog temelji na kršitvi načela enakega obravnavanja pri določitvi zneska globe.
               
                           —
                        
                        
                           Tožeče stranke v zvezi s tem zatrjujejo, da so v izpodbijanemu sklepu uporabljene posebne prilagoditve osnovnih zneskov glob na podlagi člena 37 Smernic o načinu določanja glob, ki povzročajo diskriminacijo v škodo tožečih strank.
                        
                     
         
               3.
            
            
               Tretji tožbeni razlog temelji na kršitvi načel sorazmernosti in prepovedi diskriminacije pri določitvi zneska globe.
               
                           —
                        
                        
                           Tožeče stranke v zvezi s tem zatrjujejo, da v izpodbijanem sklepu ni upoštevana globa, ki jo je 25. marca 2013 že naložil španski organ, pristojen za konkurenco, zaradi ravnanj omejevanja konkurence v sektorju pisemskih ovojnic, prav tako pa ni upoštevano dejstvo, da so med podjetji, ki jih je sankcionirala Komisija, tožeče stranke edina podjetja, ki jih je sankcioniral tudi nacionalni organ, pristojen za konkurenco.